《为织女赠牵牛诗》
南北朝·颜延之

婺女俪经星，姮娥栖飞月。惭无二媛灵，托身侍天阙。

阊阖殊未晖，咸池岂沐发。汉阴不夕张，长河为谁越。

虽有促燕期，方须凉风发。虚计双曜周，空迟三星没。

非怨杼轴劳，但念芳菲歇。

作者简介：颜延之（384～456年），字延年，南朝宋文学家。祖籍琅邪临沂（今山东临沂）。曾祖含，右光禄大夫。祖约，零陵太守。父显，护军司马。少孤贫，居陋室，好读书，无所不览，文章之美，冠绝当时，与谢灵运并称“颜谢”。嗜酒，不护细行，年三十犹未婚娶。